- Ջոն Բոլթոնի Հայաստան, Ադրբեջան և Ռուսաստան կատարած այցն ուներ մեկ նպատակ: Ակնհայտ է, որ վերջին տարիներին Միացյալ Նահանգները Ռուսաստանի և Իրանի դեմ պատժամիջոցների խստացման քաղաքականություն են վարում, կամ, ինչպես ասում է Բոլթոնը, փորձում են սեղմել օղակն այդ երկրների շուրջ։ ԱՄՆ գիտակցում է, որ Ռուսաստանը մեծ ազդեցություն ունի այս տարածաշրջանում։ Վերջիվերջո, Ռուսաստանը եվրասիական երկիր է։ Ռուսաստանը մեծ ազդեցություն ունի Արևելյան Եվրոպայում և Մերձավոր Արևելքում, ինչպես նաև Կենտրոնական Ասիայում և Կովկասում: Միացյալ Նահանգները գիտակցում են, որ Ռուսաստանի դեմ արված ցանկացած քայլ հետևանքներ կունենա նաև ԱՄՆ համար ռազմավարական նշանակություն ունեցող երկրների համար։ Երևանում Բոլթոնն ասել է, որ ԱՄՆ համար Հարավային Կովկասը ռազմավարական տեսակետից կարևոր տարածաշրջան է։ Բնականաբար, ԱՄՆ այս քաղաքականությունը ազդեցություն կունենա նաև Հայաստանի և Ադրբեջանի վրա։ Բոլթոնը ցանկանում է իմանալ, ինչպես են դրան վերաբերվում ԱՄՆ գործընկեր երկրներն և դաշնակիցները, ինչ սպառնալիքներ են տեսնում այստեղ: Տարածաշրջանի երկրները կախված են Ռուսաստանից և Միացյալ Նահանգների քայլերն անխուսափելիորեն ազդեցություն կունենան նրանց վրա։